EU-domstolen

EU-domstolen eller Den europeiske unions domstol er det høgaste organet for den dømande makta i Den europeiske unionen. Han har sete i Luxembourg. Domstolen har fleire funksjonar. Han er ein forfatningsdomstol som har i oppgåve å tolka EU-lovgjevinga for å sikra at ho blir tolka likt i alle landa ho gjeld i. Vidare er han ein forvaltningsdomstol som kan prøva om EU-organ har gjort lovlege vedtak i enkeltsaker,
domstol for skilsdom og sivil domstol for privatpersonar, verksemder og organisasjonar som meiner rettane deira er krenka av ein EU-institusjon, eller at EU-vedtak som direkte gjeld dei er ugyldige.

Organisasjon
EU-domstolen har ein dommar frå kvar medlemsstat, og er leia av ein president. I tillegg bistår ni generaladvokatar med å leggja fram upartiske forslag til saksavgjerder.

Domstolen er delt inn i to organ: Domstolen og Underretten. Eit tredje organ, Personalretten eller Domstolen for personalsaker, fungerte som ein særdomstol for personalsaker fram til avskipinga 1. september 2016. Rådet og EP kan oppretta fleire særdomstolar om det er nødvendig.

Domstolen blei oppretta i 1952 som domstolen for Det europeiske kol- og stålfellesskapet, EF-domstolen frå 1958. I samband med Lisboa-traktaten i 2009 bytta han namn til Den europeiske unions domstol, eller EU-domstolen.

Sjå òg
EFTA-domstolen

Kjelder

«General Presentation», curia.europa.eu
EU og Lisboa-traktaten: Virkninger for Norge, Europaportalen, regjeringen.no
«Domstolene i samfunnet», NOU 1999: 19
«Kort om EU og EUs historie», Europaportalen, regjeringen.no

Delar av denne artikkelen bygger på «Court of Justice of the European Union» frå ,  den 14. desember 2014.  


Bakgrunnsstoff


Kategori:Europarett
Domstolen
Kategori:Dømmande makt
Kategori:Internasjonale domstolar
Kategori:Skipingar i 2009 i Den europeiske unionen
Kategori:Skipingar i 1952